تەل عەبتە

تەل عەبتە شارۆچکەیەکە لە قەزای حەزەر، پارێزگای نەینەوا، لە عێراق. ناوەندی ناحیەی تەل عەبتەیە

٧٣ کم لە شاری مووسڵەوە دوورە. شارەکە لە شوێنێکی ستراتیژی لە نێوان تەلەعفەر، حەزەر، مووسڵ، بەعاج، و شنگال دایە. ئابوورییەکەی پشت بە چاندنی زەوییە بەرفراوانەکانی دەبەستێت، بە پلەی یەکەم لە ڕێگەی کشتوکاڵی باراناوی گەنم و جۆ. تایبەتمەندە بە جوگرافیای تەخت و دەشتاوی.

تەل عەبتە لە باکوور و باکووری ڕۆژهەڵات و ڕۆژهەڵاتەوە لەگەڵ دۆڵی ناسراو بە وادی ئەلثارتار هاوسنوورە. زۆربەی ساڵ دۆڵی وشکە. گوندەکانی دەوروبەری ناوەندی قەزاکە بریتین لە: تل فارس، نزیکترین گوند - ئەشوە - عەبتا الجنوبی - التورکمانییە - حەجەف - الحازمیە.

 دانیشتوان 
لە دیارترین ھۆزەکان کە تێیدا نیشتەجێن بریتین لە: شەمەر - جبور - لویزی - حەدید - جغایفە - طەیی - معامەرە - جگە لە ھۆزەکانی تر.

 مێژوو 
لە ساڵی ٢٠٠٤ەوە شارەدێکە تووشی ھێرشی توندڕەوەکان بووە، بەڵام ھێزەکانی پۆلیس بە توندی بەرپەرچیان داوەتەوە. ساڵانێکی زۆرە گەنجانی شارەکە لەلایەن ڕێکخراوە توندڕەوەکانەوە ڕووبەڕووی ڕفاندن و تیرۆر دەکرێنەوە. پۆلیسی ناوچەکە بەدرێژایی ساڵان چەندین جار لەگەڵ توندڕەوەکان تێکھەڵچوون تا ئەو کاتەی لەناویان برد و ئاسایشیان لە ناوچەکەدا دامەزراند. ئەو توندڕەوانە تا شارەکانی مووسڵ، تەلەعفەر، شنگال، و بەعاج ڕاوەدوونراون و گەیشتوونەتە سنوورە بیابانییەکانی پارێزگای ئەنبار. دوای کوژرانی غازی شەمەری بەرپرسی پۆلیسی ئەو ناوچەیە، ئاستی ئاسایشی ئەوێ بەشێوەیەکی بەرچاو دابەزی.https://www.rudawarabia.net/arabic/middleeast/iraq/300420173

شارەدێکە ڕاستەوخۆ دوای کەوتنی مووسڵ لە مانگی حوزەیرانی ٢٠١٤ کەوتە دەستی توندڕەوەکان، و بۆ ماوەی دوو ساڵ و نیو لەژێر کۆنترۆڵی توندڕەواندا مایەوە تا ئەو کاتەی ھێزە عێراقییەکان بە نوێنەرایەتی ھێزەکانی حەشدی شەعبی(کۆکردنەوەی جەماوەری)، ھەڵیانکوتایە سەر بینای ناوەندی قەزاکە و ئازادیان کرد دوای ئەوەی لە مانگی کانوونی دووەمی ٢٠١٦دا بۆ ماوەی چەند ھەفتەیەک گەمارۆیان دابوو.https://964media.com/614940/

 سەرچاوەکان 

پۆل:شارەکانی عێراق
پۆل:ناوەندەکانی قەزاکانی عێراق
پۆل:پارێزگای نەینەوا
پۆل:نیشتەجێبوونی کوردەکان لە عێراق